Agdud
n tghessiwin (Tafult 3)
Yaru
t: lhoussain Ideflawen (Tinejdad)
...Irwi wudem n
tudert arway axatar, amm usidd amm tallest, amm tawda amm umdaz... tudert
tedwel amm tqecbut n udrim mm yiwen wudem, amm upeddawi iskuttun ghef wayyar
(vide) aderghal war areksen, ghef wayyar amatraw ittettren anebgi n Rabbi g
twengimin n imeghban.
Mani
gher netrara udem tura? Mayed ad negh iffer wakud? Mani gher ira ad anegh
isselkem? Ifesti ur issufigh, ur da yesselkam gher akal n tudert. Ussan nnegh
nneflen, kksen iselsa. Da tteddun g izeglalen min iselsa. Da tterridan ghef
tmedvlin min iselsa. Ussan nnegh nneflen igellinen da
kemmin
tizegnin n wagirruten iwraghen, ar ssumumen tismedlin d tqerqacin n uwiski...
da ttelghen tizukin n yidvan amm izgaren ittelghen tisent... Ucckan g izniqen,
seffdven iperkusen n iwdan s yilsawen nnsen iberkanen, zzenzan temzvi nnsen,
rkan, xnunsen, da sdvidviyen... Djirt
ssun
iqecbihen n ukartun ddaw iseghlay (ponts), ttlen amm ikwurdasen g iselsa
iqburen, smunen udem d ifadden ar twaragen s unerghi n tafuyt d tqecbiht n
ughrum yatvfuten d kan tfassin timelwaghin itturaren g tfekkiwin nnsen
timahulin..."
**********
Tenzva
seg uswingem nnes is tufa anamek n tudert, is tezmer ad ten tekref, teldid
awal seg idisan nnsen. Tghiwel deffer n ukabar ad asen tsiwel ghef tifi nnes,
ur nn tessakel awed yan, ddant tghessiwin munent d iberdan n udrar izel
unaghiz nnsent ghef iselliwen... Teqqim ghas nettat, ur tessin acu tesskar ula
mani gher trara azellif nnes g isfiffiy uzwu.
***************
Ucckant
tgellinin ghef iberdan ur ttekkan ighwyal ula inejda... Iggez asent ubezzvid
gher ifadden, yaley asent ughu n Tarir (ogresse) gher aqerru, yurar deg izvran
nnsent, yaker asent tamusni, agerruj d kusant ghur imarawen nnsent. Nnemrurin
ifednan nnsent, ggunzren idasilen nsent
da
smiqqin aman. Salent tgellinin da tteddunt ghef ubrid ur isselkamen gher awed
yan umazir... Tamurt taggug, tenfel amm waman n marur dat useksew nnsent.
Djiwnent ibariqen, idiwa knan, tetca ten tfidi amm ighwyal n urwa, tsal tmurt
nnsent taggug. Ig dvrant tillas, ssighent timessi, ttint as ar sawalent, ar
itwagh wawal deg imawen nnsent amm itersiwen (blessures) nnsent. Ar ttelghent
aman ad sent suddumen idasilen, mmensunt, sexsint takat (afa). Ku yat tgen ar
tganna add yali wass... aken ad zdint tawada.
Ighrem
nn gulant ttrent anebgi n Rebbi. Ighrem nn gulant brint ulawen n imezdagh, gen
asent azdugh ared ighiyent ad ddunt ghef idvarren, jjin itersiwen, ddunt.
Ighrem nn gulant kken icirran deffer asent s iknennayen amm infalen.
Ddigh,
teddid, idda da tteddugh, da tteddud, da yteddu ad ddugh, ad teddud, ad neddu!
Tsal tezdi twada
(isul itteddu)
kab_Latn kab_Latn kab_Latn kab_Latn kab_Latn kab_Latn kab_Latn kab_Latn mos_Latn fij_Latn kab_Latn kab_Latn kab_Latn kab_Latn fin_Latn kab_Latn kab_Latn kab_Latn kab_Latn fur_Latn kab_Latn kab_Latn kab_Latn som_Latn unk nld_Latn kab_Latn kab_Latn kab_Latn kab_Latn kab_Latn unk lit_Latn kab_Latn kab_Latn kab_Latn kab_Latn hau_Latn kab_Latn kab_Latn kab_Latn kab_Latn kab_Latn kab_Latn kab_Latn deu_Latn kab_Latn kab_Latn kab_Latn cym_Latn kab_Latn hau_Latn kab_Latn